เป็นร้านชื่อดังของเขาใหญ่ฝั่งนครราชสีมาครับ ร้านมีทั้งโซนห้องแอร์และโซนภายนอก อากาศเย็นสบายครับ วิวจะเห็นเป็นไร่องุ่นพีบีและขุนเขา ตอนกลางวันคนเยอะเชียวครับ พนักงานยังต้องปรับหลายเรื่อง มานั่งนานพอสมควรแต่ไม่มีเมนูมาให้ ต้องเรียก เดินตามไปเรียก จะเช็คบิลล์ก็ต้องเดินตามไปเรียก มา 2 คน แต่เสิร์ฟน้ำ 3 แก้วครับ T___T อาหารที่สั่งอร่อยทุกอย่าง แต่ราคาสูงไปนิดครับ

   - พิซซ่าฮาวายเอี้ยนใหญ่ (350.-) เป็นพิซซ่าแป้งบางกรอบทำมาใหม่ๆ แบ่งได้ทั้งหมด 6 ชิ้น รสชาติพอใช้ได้ แต่ไม่ได้ว้าวอะไร มาเสิร์ฟแต่ไม่มีซอสหรือketchup อีกเช่นเคย ต้องเรียกอีกแล้วครับ จานนี้ยังไม่ถูกใจเท่าไร ให้ B ครับ
   - เมี่ยงใบองุ่นสูตรโบราณ (180.-) จานนี้อร่อยครับ ชอบมากกกก รสชาติไม่เผ็ดเกินไป ได้ทั้งหมด 8 ชิ้น กินพร้อมกับองุ่น เม็ดมะม่วงหิมพานต์ พริก อร่อยฝุดๆ แต่มันแพงไปหน่ะสิครับ เอาไป B ครับ
   นอกจากนี้ยังมีน้ำองุ่น (80.-) ต่อแก้ว รสชาติใช้ได้ อร่อยเลยครับ ราคาเหล่านี้ยังไม่รวม service charge 10% และ VAT 7%

รสชาติ B+
ราคา C
บรรยากาศ B
บริการ B
สะอาด B